# data[].attributes.body
U 2022. godini obilježava se Europska godina mladih u kojoj se želi ukazati na važnu ulogu mladih u izgradnji bolje, zelenije, uključivije i digitalnije budućnosti. Europska godina mladih pruža brojne prilike za učenje, dijeljenje vizije i susrete s drugima te sudjelovanje u aktivnostima u cijeloj Europi.

# data[].attributes.attachment_link.readable_text
„Stoga predlažemo da 2022. bude godina europske mladeži. Godina u kojoj će mladi, koji su toliko dali za druge, biti na prvom mjestu. Mladi bi trebali predvoditi raspravu na Konferenciji o budućnosti Europe. Budući da se odlučuje o njihovoj budućnosti, to treba biti njihova konferencija." Izjavila je predsjednica Europske komisije Ursula von der Leyen u govoru o stanju Unije 2021. godine.

Europska komisija 28.listopada 2021. donijela je službeni prijedlog da se 2022. proglasi Europskom godinom mladih. Mladima treba dati priznanje i potporu s obzirom na pandemiju s kojom se i dalje globalno borimo, a u kojoj su oni ostali najviše zakinuti. Također, mlade treba ohrabriti i pokazati im nove aspekte i prilike zelene i digitalne Europe.

Europska komisija u suradnji s Europskim parlamentom odlučila je pomoći svim mladima Europske unije te posebno onima u nepovoljnom položaju iz ruralnih ili udaljenih područja, i onima u osjetljivijoj skupini društva da postanu aktivni građani i potiču pozitivne promjene.

Nadalje, Europska godina mladih bit će povezana s instrumentom Next Generation EU koji otvara nove perspektive za mlade i pomaže osigurati radna mjesta i pružiti mladima kvalitetno obrazovanje te uvelike podupire djelovanje mladih u društvu. Namjera komisije je slušati mlade, njihove ideje i vizije za bolju i održiviju budućnost, kako bi se dodatno ojačao zajednički projekt EU-a, pri čemu će se oslanjati na konferenciju o budućnosti Europe.

Komisija je trenutno u procesu razvijanja svog programa aktivnosti i planira saslušati sve prijedloge zainteresiranih članica i stoga će početi s provođenjem ankete na portalu za mlade. Europska komisija poziva sve države članice da imenuju nacionalnog koordinatora koji će biti odgovoran za provođenje svih potrebnih programa za vrijeme njihova sudjelovanja u Europskoj godini mladih.

Zajedno s drugim institucijama EU-a, državama članicama, organizacijama civilnog društva i mladima, Komisija će organizirati niz aktivnosti tijekom cijele godine na europskoj, nacionalnoj, regionalnoj i lokalnoj razini. Aktivnosti će obuhvaćati pitanja koja najviše okupiraju mlade, u skladu s prioritetima, kao što su ravnopravnost i uključenost, mentalno zdravlje te kvalitetno zapošljavanje. U njima će također moći sudjelovati i mladi izvan EU.

Nove prilike za mlade donosi i Inicijativa za zapošljavanje mladih te programi Garancija za mlade. Novonastali program ALMA koji će u potpunosti zaživjeti u 2022. namijenjen je mladim ljudima koji imaju poteškoća s pronalaskom posla, već dugo su nezaposleni, imaju ne dovoljno stečenog obrazovanja i vještina, ili žive u nepovoljnim uvjetima. Cilj ovog projekta je pomoći tim skupinama ljudi da steknu sve potrebno znanje u svojoj domovini, a privremeno zaposlenje u trajanju između 2-4 mjeseca nađu u jednoj od članica Europske unije. S takvim iskustvom, moguće je stvoriti veze diljem Europe te proširiti svoju mrežu poznanstava.

Podaci preuzeti s Europska komisija- Predstavništvo u Hrvatskoj

Podaci preuzeti s European Commission

čitaj dalje

# data[].attributes.attachment_link.description
„Stoga predlažemo da 2022. bude godina europske mladeži. Godina u kojoj će mladi, koji su toliko dali za druge, biti na prvom mjestu. Mladi bi trebali predvoditi raspravu na Konferenciji o budućnosti Europe. Budući da se odlučuje o njihovoj budućnosti, to treba biti njihova konferencija."

# data[].attributes.body
Danom Europe, koji se obilježava svake godine 9. svibnja, slavi se mir i zajedništvo. Datum označava godišnjicu povijesne „Schumanove deklaracije“ kojom je Robert Schuman, tadašnji francuski ministar vanjskih poslova, 1950. godine iznio svoju ideju o novom obliku političke suradnje u Europi. Usprkos krizama, ta je suradnja građanima Europske unije donijela mnogobrojne koristi i perspektivu za bolju budućnost.

# data[].attributes.attachment_link.description
Europa želi biti prvi klimatski neutralan kontinent tako što će postati moderno i resursno učinkovito gospodarstvo.

# data[].attributes.body
https://ec.europa.eu/info/strategy/priorities-2019-2024/stronger-europe-world/eu-solidarity-ukraine_hr

# data[].attributes.attachment_link.readable_text
EU i njegovi međunarodni partneri jednoglasno osuđuju Putinovu agresiju na Ukrajinu. Zaštitit ćemo one koji traže sklonište i pomoći onima koji traže siguran put kući. EU će nastaviti pružati znatnu političku, financijsku i humanitarnu pomoć Ukrajini te uvoditi oštre sankcije protiv Rusije i onih koji su odgovorni za rat. Ove su informacije dostupne i na:

ukrajinskom | українська ruskom | русский

Potpora EU-a Ukrajini - praktične informacije

Mjere EU-a

U prvom planu

Predsjednica von der Leyen najavila nove sankcije protiv Rusije

5. travnja - Predsjednica Komisije Ursula von der Leyen najavila je peti krug sankcija EU-a protiv Rusije. Nove šire i strože mjere ograničavanja bit će usmjerene na šest stupova, dodatno će oslabiti rusko gospodarstvo i nastaviti s pritiskom na rusku vladu. Predsjednica von der Leyen ponovno je naglasila punu potporu Komisije Ukrajini u ovim teškim vremenima.

Mjere ograničavanja usmjerene na šest stupova

Komisija je danas donijela prijedlog o konverziji hrivnja u valutu država članica domaćina od strane osoba koje bježe od rata u Ukrajini. Cilj je prijedloga promicati koordinirani pristup kako bi se onima koji bježe iz Ukrajine ponudili jednaki uvjeti za konverziju hrivnja u lokalnu valutu neovisno o državi članici u kojoj su smještene.

Europska komisija i kanadska vlada najavile su pokretanje globalne kampanje za prikupljanje sredstava za pomoć izbjeglicama iz Ukrajine, u partnerstvu s međunarodnom organizacijom za promicanje interesa Global Citizen.

Komisija je obustavila suradnju s ruskim subjektima u području istraživanja, znanosti i inovacija. Komisija neće sklapati nove ugovore ni nove sporazume s ruskim organizacijama u okviru programa Obzor Europa. Isto tako, Komisija je obustavila suradnju s Rusijom i njezinim saveznikom Bjelarusom u okviru programa prekogranične suradnje iz Europskog instrumenta za susjedstvo te programa Interreg za regiju Baltičkog mora.

Nakon najave predsjednice Komisije Ursule von der Leyen, Vijeće Europske unije odlučilo je obustaviti distribuciju ruskih državnih medija Russia Today i Sputnik, koji šire dezinformacije, u cijeloj Uniji. Sankcije obuhvaćaju sva sredstva za prijenos i distribuciju, primjerice putem kabelskih veza, satelita, IPTV-a, platformi, internetskih stranica i aplikacija. Obustavljaju se sve odgovarajuće dozvole, odobrenja i dogovori o distribuciji. Te mjere obuhvaćaju sve države članice EU-a te imaju izravan i trenutačan učinak.

Komisija je najavila da će izdvojiti dodatnih 90 milijuna eura za programe hitne pomoći civilima pogođenima ratom u Ukrajini, na poziv Ujedinjenih naroda na hitnu pomoć. Sredstva će pomoći ljudima u Ukrajini i Moldovi.

Komisija također koordinira isporuku materijalne pomoći Ukrajini putem Mehanizma EU-a za civilnu zaštitu. Primljene su ponude iz 20 država članica, što uključuje 8 milijuna osnovnih medicinskih proizvoda i potporu u području civilne zaštite.

Moldova je aktivirala mehanizam za potporu Ukrajincima koji dolaze u njihovu zemlju. Austrija, Francuska i Nizozemska već su Moldovi ponudile hitnu potporu kao što su skloništa i medicinska pomoć.

Komisija je predložila dodatne mjere potpore namijenjene Ukrajini i sankcije protiv Rusije, uključujući:

financiranje kupnje i isporuke oružja i druge opreme u Ukrajinu

zatvaranje zračnog prostora EU-a za promet zrakoplova koji su u ruskom vlasništvu, registrirani u Rusiji ili pod ruskom kontrolom [na snazi od 28. veljače]

zabranu medija u državnom vlasništvu Russia Today i Sputnik te njihovih podružnica [na snazi od 2. ožujka].

Komisija je također predložila novi paket mjera protiv Lukašenkovog režima u Bjelarusu koji je usmjeren na najvažnije sektore u zemlji, ograničavanje izvoza robe s dvojnom namjenom i sankcioniranje bjelaruskih državljana koji pomažu Rusiji u ratu.

Komisija je u suradnji s Francuskom, Njemačkom, Italijom, Kanadom, Ujedinjenom Kraljevinom i SAD-om predložila novi skup mjera kao odgovor na rusku agresiju na Ukrajinu. Cilj je tih mjera:

isključivanje važnih ruskih banaka iz SWIFT-a

zabrana transakcija ruske središnje banke i zamrzavanje sve njezine imovine [na snazi od 28. veljače]

udar na imovinu ruskih oligarha [na snazi od 28. veljače].

Nadovezujući se na zaključke sa sastanka Europskog vijeća održanog 24. veljače, donesen je paket pojedinačnih i gospodarskih mjera koji se temelji na pet stupova:

sankcije za financijski sektor kojima će se Rusiji onemogućiti pristup najvažnijim tržištima kapitala, a usmjerene su na 70 % ruskog bankarskog tržišta, ali i na ključna poduzeća u državnom vlasništvu, uključujući u području obrane

sankcije za energetski sektor kojima će se zabraniti prodaja, opskrba, prijenos ili izvoz u Rusiju određene robe i tehnologija za rafiniranje nafte te kojima će se uvesti ograničenja u pogledu pružanja povezanih usluga

sankcije za prometni sektor kojima će se zabraniti prodaja svih zrakoplova, rezervnih dijelova i opreme ruskim zračnim prijevoznicima. To će unazaditi taj ključni sektor ruskoga gospodarstva i općenito povezanost zemlje

sankcije za tehnološki sektor kojima se nameću dodatna ograničenja na izvoz robe i tehnologije s dvojnom namjenom, kao i ograničenja na izvoz određene robe i tehnologije koja bi mogla doprinijeti tehnološkom napretku ruskog obrambenog i sigurnosnog sektora

sankcije u okviru vizne politike, što znači da diplomati i povezane skupine te poslovni ljudi više neće imati povlašteni pristup EU-u.

Kao odgovor na Rusijino priznanje ukrajinskih područja Donjecka i Luhanska, koja nisu pod kontrolom ukrajinske vlade, te na odluku Rusije o slanju postrojbi u regiju, EU je donio paket sankcija. Te su sankcije usmjerene na:

pojedince i subjekte koji su sudjelovali u podrivanju ili ugrožavanju teritorijalne cjelovitosti i neovisnosti Ukrajine

gospodarske odnose između EU-a i dviju regija koje nisu pod kontrolom vlade kako bi odgovorni jasno osjetili gospodarske posljedice svojih nezakonitih i agresivnih djelovanja

sposobnost ruske države i vlade da pristupe tržištima kapitala te financijskim tržištima i uslugama EU-a kako bi se ograničilo financiranje eskalirajućih i agresivnih politika.

Dokumenti

Informativni članci o solidarnosti EU-a s Ukrajinom

Official Commission documents on how the EU is supporting Ukraine

# data[].attributes.attachment_link.description
EU i njegovi međunarodni partneri jednoglasno osuđuju Putinovu agresiju na Ukrajinu. Zaštitit ćemo one koji traže sklonište i pomoći onima koji traže siguran put kući. EU će nastaviti pružati znatnu političku, financijsku i humanitarnu pomoć Ukrajini te uvoditi oštre sankcije protiv Rusije i onih koji su odgovorni za rat.

# data[].attributes.body
https://european-union.europa.eu/priorities-and-actions/common-eu-response-covid-19_hr

# data[].attributes.attachment_link.title
Zajednički odgovor EU-a na pandemiju bolesti COVID-19

# data[].attributes.attachment_link.description
Pregled mjera EU-a za potporu građanima, poduzećima i gospodarstvu, osiguravanje medicinske opreme i poticanje istraživanja kao odgovor na pandemiju koronavirusa

# data[].attributes.body
https://learning-corner.learning.europa.eu/learning-corner/learning-materials_hr?f%5B0%5D=age_groups_age_groups%3A4

# data[].attributes.attachment_link.description
Želite li znati više o počecima Europske unije, njezinu djelovanju i načinu na koji funkcionira ili pak želite raspravljati o politikama EU-a, ovdje ćete pronaći pregršt ideja.